# Miniprogrammeringsopgave

Vi bruger denne uge (43) og mandag i næste uge på at lave et lille miniprogrammeringsprojekt som sammenlagt er på 8 timer på skolen. Der er en opgaveaflevering til mandag d. 31/10 kl. 22 da jeg så også kan nå at se dem igennem ift. jeres standpunktskarakter i november.

I må arbejde sammen i grupper af 2 eller 3 og hvis ikke andet er muligt så også alene. Det er dog vigtigt ift. eksamensprojektet at I allerede nu begynder at tænke i grupper da det er en stor opgave at løfte alene.

## Der er følgende krav til jeres program

I skal lave et lille objektorienteret program som I kort beskriver jeres krav til i et dokument sammen med hvilke personer i gruppen der har hvilke ansvar. Desuden skal I vedlægge et klassediagram over jeres program. I må også godt lave anden form for dokumentation f.eks. flowchart, use case (hvis muligt) og sekvensdiagram men det er ikke et krav.

Programmet kan være en af følgende ting

* Et rekursivt program der løser en opgave som med fordel kan løses rekursivt. Det kan være Hanois tårne\* eller f.eks. en mappestruktur (skal kun være fiktivt) eller noget andet som I selv finder på.
* Det kan være et program der benytter sortering af noget data som I selv finder på.
* Det kan være et program der benytter JavaFX og de elementer som vi har arbejdet med her på det seneste. Programmets funktion (brug af data) er op til jer selv.
* Lille grafikprogram evt. et mini-spil eller andet program der bruger grafik.

Programmet skal helst kodes i Java men andre lignende sprog er også ok. Hvis I er i tvivl omkring valg af sprog så spørg.

## \* I må ikke bruge en version fra nettet men skal selv lave den fra bunden i så fald.